പുഴയില് കുളിക്കുന്നതിനിടെ അപകടം കണ്ണീരോര്മ്മയായി ഷജിലും ഗൗതവും തൃശ്ശൂര്: മന്ദാരക്കടവില് കുളിക്കാനിറങ്ങിയ ഷജിലും ഗൗതവും ഇനി കണ്ണീരോര്മ്മ.കഴിഞ്ഞ ദിവസം സമീപത്തെ മൈതാനത്ത് കളി കഴിഞ്ഞ് കാല്കഴുകിയ ശേഷം കുളിക്കാനിറങ്ങിയതാണ് ഇരുവരും. ഒഴുക്കില്പ്പെട്ട് കാണാതായ ഒരു കുട്ടിയുടെ മൃതദേഹവും ഇന്നലെ ഉച്ചയോടെ അഗ്നിരക്ഷാ സേന കണ്ടെത്തി. ആറാട്ടുപുഴ കുന്നത്ത് വീട്ടില് മണികണ്ഠന്റെ മകന് ഗൗതം സാഗറിന്റെ മൃതദേഹം കഴിഞ്ഞ ദിവസം കണ്ടെത്തിയിരുന്നു.ആറാട്ടുപുഴ കരോട്ടുമുറി വലിയകോളനി ഷാജുവിന്റെ മകന് ഷജിലി15ന്റെ മൃതദേഹമാണ് ഒടുവില് കണ്ടെത്തിയത്. ഒഴുക്കില് അകപ്പെട്ട ഇവരില് ഒരാളെ രക്ഷിക്കാന് ശ്രമിക്കുന്നതിനിടെയാണ് മറ്റൊരാളും ചുഴിയില് അകപ്പെട്ടതെന്നാണ് പ്രാഥമിക നിഗമനം.ഷജിലിന്റെ മൃതദേഹം കണ്ടെടുത്ത സ്ഥലത്ത് ഏകദേശം 20അടിയോളം താഴ്ച്ച ഉണ്ടായിരുന്നതായി ഫയര് സ്റ്റേഷന് ഉദ്യോഗസ്ഥര് പറഞ്ഞു.